ΓΡΑΠΤΗ ΕΡΩΤΗΣΗ P-3202/00

υποβολή: Erik Meijer (GUE/NGL) προς την Επιτροπή

(6 Οκτωβρίου 2000)

Θέμα: Οι ΗΠΑ θέτουν εμπόδια στις ευρωπαϊκές ανθρωπιστικές πρωτοβουλίες σχετικά με το Ιράκ και την πτήση στα πλαίσια της δράσης Ένα αεροπλάνο για το Ιράκ

1. Γνωρίζει η Επιτροπή σχετικά με την πρωτοβουλία 126 επώνυμων ευρωπαίων, μεταξύ των οποίων συγκαταλέγονται βουλευτές από τη Γαλλία, τη Γερμανία, την Ιταλία και τις Κάτω Χώρες, οι οποίοι, στις 29 Σεπτεμβρίου και στο πλαίσιο της δράσης Ένα αεροπλάνο για το Ιρακ, σκόπευαν να πραγματοποιήσουν επίσκεψη στο Ιράκ προκειμένου να αποκτήσουν μια σαφέστερη εικόνα της κατάστασης στην οποία οδήγησε τον πληθυσμό της χώρας ο μακροχρόνιος αποκλεισμός κατά του καθεστώτος του Saddam Hoessein.

2. Γνωρίζει η Επιτροπή ότι η πτήση προς το Ιράκ δεν έχει μπορέσει να πραγματοποιηθεί επειδή η βελγική αεροπορική εταιρία Bruxells International αρνήθηκε την τελευταία στιγμή να πραγματοποιήσει τη συμφωνηθείσα πτήση η οποία είχεποβληθεί εγκαίρως προς έγκριση στην επιτροπή κυρώσεων των Ηνωμένων Εθνών από το αεροδρόμιο Roissy-Charles De Gaulle στο Παρίσι;

3. Σύμφωνα με τους συμμετέχοντες στην εν λόγω δράση, η πτήση ακυρώθηκε επειδή η αμερικανική κυβέρνηση είχε απειλήσει τη βελγική κυβέρνηση ότι θα απέσυρε από την ενεχόμενη αεροπορική εταιρία τα δικαιώματα προσγείωσης στο αμερικανικό έδαφος. Είναι σε θέση η Επιτροπή αφενός να επιβεβαιώσει ή να διαψεύσει την πληροφορία αυτή, αφετέρου δεν να διερευνήσει περαιτέρω τηνπόθεση;

4. Ενημερώθηκε η επιτροπή εγκαίρως περί αυτού ή προηγήθηκε κάποια διαβούλευση μαζί της; Εάν ναι, ποιά θέση έλαβε η Επιτροπή;

5. Συμμερίζεται η Επιτροπή την άποψη ότι, το γεγονός ότι οι ΗΠΑ εφαρμόζουν έναντι του Ιράκ αυστηρότερο αποκλεισμό από ό,τι είχε αποφασισθεί στο πλαίσιο των Ηνωμένων Εθνών, δεν επιτρέπει στη χώρα αυτή να επιβάλλει μονομερώς σε άλλα κράτη μεταξύ των οποίων τα κράτη μέλη της Ευρωπαϊκής Ένωσης την αναγκαστική συμμόρφωση προς τις απόψεις της;

6. Συμμερίζεται επίσης η Επιτροπή την άποψη ότι οιαδήποτε άσκηση πίεσης σε ευρωπαϊκές επιχειρήσεις μεταξύ των οποίων οι αερομεταφορείς προκειμένου να συμμορφωθούν με την αναφερόμενη στην παρ. 5 πολιτική των ΗΠΑ, είναι απαράδεκτη;

7. Με ποιόν τρόπο σκοπεύει η Επιτροπή, έχονταςπόψη το ψήφισμα που ενέκρινε το Ευρωπαϊκό Κοινοβούλιο σχετικά με το Ιράκ (B5-0342, 0349, 0365 και 374/00) τον Απρίλιο του 2000 στο οποίο, λόγω της δραματικής κατάστασης στην οποία βρίσκεται ο ιρακινός πληθυσμός και τις ανύπαρκτες επιπτώσεις στην ιρακινή κυβέρνηση, γίνεται έκκληση για τον άμεσο τερματισμό του εμπάργκο να μεριμνήσει ώστε στο μέλλον να μην παρεμποδίζονται οι ανθρωπιστικής φύσης επαφές με τον ιρακινό πληθυσμό, χωρίς να έχει ληφθεί η σχετική απόφαση από τα ενεχόμενα κράτη, την Ευρωπαϊκή Ένωση ή τα Ηνωμένα Έθνη;

8. Είναι διατεθειμένη η Επιτροπή έχοντας συν τοις άλλοιςπόψη την αναφερόμενη στην παρ. 7 θέση του Ευρωπαϊκού Κοινοβουλίου να παρέχει στο μέλλον ενεργόποστήριξη σε πρωτοβουλίες για ανθρωπιστικές επαφές με τον ιρακινό λαό και να μεριμνήσει ώστε να πραγματοποιηθεί το ταχύτερο δυνατόν η ως άνω προγραμματισθείσα ανθρωπιστική πτήση προς το Ιράκ;

Απάντηση του κ. Patten εξ ονόματος της Επιτροπής

(27 Οκτωβρίου 2000)

Σχετικά με την πρωτοβουλία 126 Ευρωπαίων να επισκεφθούν το Ιράκ με ναυλωμένο αεροπλάνο στις 29 Σεπτεμβρίου 2000 και την ακύρωση της πτήσης αυτής από το αεροδρόμιο Roissy-Charles de Gaulle, την τελευταία στιγμή, η Επιτροπή έχει ενημερωθεί από διάφορες εκθέσεις. Οι εκθέσεις δεν είναι σαφείς όσον αφορά τους λόγους της ακύρωσης της πτήσης. Πρόκειται για θέμα που αφορά την αεροπορική εταιρεία και τις αεροπορικές αρχές του Βελγίου και της Γαλλίας (χώρες αναχώρησης της πτήσης).

Το καθεστώς κυρώσεων που διέπει τις σχέσεις του Ιράκ με τονπόλοιπο κόσμο αποτέλεσε αντικείμενο έντονων συζητήσεων και διισταμένων ερμηνειών, ιδίως σχετικά με τους όρους βάσει των οποίων επιτρέπονται οι πτήσεις προς το Ιράκ. Για τις πτήσεις μεταξύ του Ιράκ και της Κοινότητας, ο κανονισμός (ΕΚ) No 2465/96(1) του Συμβουλίου προβλέπει ότι οι πτήσεις επιτρέπονται μόνον όταν η Επιτροπή Κυρώσεων κατά του Ιράκ του Συμβουλίου Ασφαλείας των Ηνωμένων Εθνών δώσει την άδειά της. Οι αιτήσεις για παρόμοιες άδειεςποβάλλονται συνήθως στην Επιτροπή Κυρώσεων κατά του Ιράκ μέσω των αρχών των κρατών μελών. Συνεπώς, η Επιτροπή δεν συμμετέχει στις αποφάσεις που αφορούν μεμονωμένες πτήσεις.

Από το 1991, η Κοινότητα αποτελεί τον κυριότερο χορηγό ανθρωπιστικής βοήθειας στο Ιράκ, συνολικής αξίας 242 εκατ. ευρώ. Η Κοινότητα συνέχισε την παροχή στήριξης με καταβολή ποσού 8,5 εκατ. ευρώ κατά το 2000. Η βοήθεια παρέχεται μέσω ευρωπαϊκών μη κυβερνητικών οργανισμών και φορέων των Ηνωμένων Εθνών, στο πλαίσιο του καθεστώτος κυρώσεων που θέσπισαν τα Ηνωμένα Έθνη. Η Κοινότητα στηρίζει κάθε πρωτοβουλία παροχής ανθρωπιστικής βοήθειας για τον ιρακινό πληθυσμό στο πλαίσιο αυτό, περιλαμβανομένων των αεροπορικών πτήσεων στο Ιράκ για ανθρωπιστικούς λόγους.

(1) ΕΕ L 337 της 27.12.1996.